పవన విద్యుత్తు
పవన విద్యుత్తు అనగా గాలిని ప్రత్యేక యంత్రాల ద్వారా విద్యుచ్ఛక్తిగా మార్చడం. 2007 నాటికి ప్రపంచం మొత్తమ్మీద సుమారు 94.1 గిగావాట్ల విద్యుచ్చక్తి ఉత్పత్తి అవుతున్నదని అంచనా. ప్రస్తుతానికి ప్రపంచం వినియోగించే మొత్తం విద్యుత్తులో పవన విద్యుత్తు వినియోగం కేవలం 1 శాతమే అయినా, 2000 నుంచీ 2007 వరకు ఐదురెట్ల వేగంతో అభివృద్ధి చెందుతూ వస్తోంది. చాలా దేశాలలో ఇది చెప్పుకోదగ్గ స్థాయిలో వాడుకలో ఉంది. డెన్మార్క్ లో 19%, స్పెయిన్, పోర్చుగల్ లో 9%, జర్మనీ, ఐర్లాండ్ లలో 6% విద్యుదుత్పత్తి పవనశక్తినుంచే ఉత్పత్తి అవుతున్నది. భారతదేశంలో పవన శక్తి మొత్తం ఉత్పత్తిలో 1.6 శాతం దాకా ఉంది.
భారతదేశంలో పవన శక్తి
ARA పవన క్షేత్రాన్ని 2008 జూన్‌లో ప్రారంభించారు, ANA పవన క్షేత్రాన్ని 2008 సెప్టెంబరులో ఏర్పర్చారు. ఒక్కో సంస్థ 100% ఉత్పత్తి లక్ష్యంతో బెంగళూరు విద్యుత్ సరఫరా కంపెనీ (BESCOM) తో 20 సంవత్సరాల శక్తి కొనుగోలు ఒప్పందం (PPA) పై సంతకాలు చేశాయి. ARA మరియు ANAలు, క్లీన్ డెవలప్‌మెంట్ మెకానిజం (CDM) ఆధ్వర్యంలో CER గుర్తింపు పొందిన అసియోనా సంస్థ యొక్క తొలి పవన క్షేత్రాలు కావడం విశేషం.